Aarhuus Stifts-Tidende, 1829-02-03
Nyheder fra Udlandet. Tyrkiet. J Wallakiet havde man det Rygte, at Tschapan=Oglu vedbliver med sit fortræffeligt beredne asiatiske Kavallerie at gjøre alt muligt for at afskjære Forbindelsen mellem Varna og de øvrige russiske Armeekorpser, og da denne Plads nu ved den strænge Vinter ligeledes er bleven afskjaaren al Kommunication tilsøes, saa staaer den megen Fare for. Ved Donauen, forholde Tyrkerne sig rolige med Undtagelse af nogle ubetydelige Jndfald i Wallakiet, som de i den senere Tid have gjort ved Turno, men hvorved deres Bytte havde kun bestaaet af Qvæg, Høe og Levnetsmidler. Paa større, efter en fast Plan grundlagte Foretagender er der ikke at tænke i denne strænge Vintertid. Dog skrives følgende fra Bucharest under 8de Januar, J de senere Dage mærkes store Bevægelser blandt det russiske Tropper og en almindelig Concentrering mod Donaufloden. Tyrkerne have kastet betydelige Forstærkninger ind i Donaufæstningerne, og synes at have et stort Foretagende til Hensigt. Som man siger, har General Langeron faaet en Skrivelse fra Tschapan=Oglu, der omtrent lyder saaledes: "Hr. Greve, De kjender mig fra Deres Fangenskab af, og veed, at mit Ord er mig helligt. Jeg lader Dem herved vide, at jeg har i Sinde at angribe og tilintetgjøre Dem og Deres Korps, og at jeg med det første vil indtræffe i Turno, ligeover for Nikopel, med 12000 Heste, for at indløse mit Ord, og rense Fyrstendømmerne." General Langeron, der engang har været i tyrkisk Fangenskab, maa have havt Leilighed til at kjende Tschapan-Oglus Characteer, da han strax efter Brevets Modtagelse gav Ordre til sine Troppers Opbrud og Sammentrækning. Og virkelig er den rykket en betydelig Deel tyrkisk Kavallerie ind i Turno, og meere ventedes. Men de fra russisk Side trufne Anstalter ere saalunde, at man ikke frygter for noget tyrkisk Overfald." - Ogsaa fra Jassy bliver den Efterretning stadfæstet, at alle de i Kantonneringer indrykkede russiske Tropper have, paa Efterretningen om et tyrkisk Korps's Fremrykning, faaet Ordre til at rykke frem igjen til Donauen. Man havde i samme Stad faaet paalidelig Efterretning om, at Tyrkerne havde i de sidste tre Uger formeret sig betydeligt ved Silistria, og truede med en Overgang. J Gallacz er man beskjæftiget med at bygge Pontons til en Skibsbroe, hvorpaa til Foraaret, en russisk Armee skal ved Hirsowa passere over Donauen. Til Bucharest vare ankomne nogle høie polske Officerer, og fra den Tid gik det Rygte, at Styrfyrst Constantin vil komme med en polsk Armee til Wallakiet. Sammesteds var ved Licitation 6900 Syges Pleie bleven overdragen til de Mindstbydende. Følgende skjønne Træk anføres som Beviis paa Keiser Nicolaus's upartiske og aabne Politik: Da Censuren i Petersborg, havde udslettet en sanddru og paa Kjendsgierninger grundet Beretning om Felttoger 1828, af v. Bucharin, Medudgiver af den nordiske Bie, befalede Keiseren, at den skulde trykkes. J samme er hverken brugt Sminke eller noget fortiet, men her tales reent ud om Russernes Tabe dog meere som en Følge af den tidlige Vinter end af Tyrkernes Tapperhed. Saaledes laae allene 11000 Syge i Odessas Hospitaler af den saakaldte moldauske Feber. Det herlige russiske Kavallerie og Artillerie har for størstedelen mistet sine Heste, og Tabet af det ødelagte eller nedgravede Krigsmaterial er uberegneligt; men man trøster sig med, at den nye Rekrutering giver Folk igjen, og at det vrimler af Heste i de sydlige Gouvernementer. Rustningerne gaae for sig med mageløs Hurtighed, og et andet Felttog ansees for aldeles uundgaaeAf en officiel Fortegnelse man har over de Nationer som ere blevne reqvirerede til de tyrkiske Donaufæstninger, kan man slutte sig til sammes Troppestyrke. Siden 1ste Decbr. uddeles der i Widdin Nationer til 20,000 Jnfanterister, 6000 Kavallerister og 1200 Artillerister. Nikopolis, en aaben Stad med et befæstet Slot, havde Ordre til fra 1ste Decbr. at holde Levnetsmidler og Fourage i Beredskab til 8000 Mk. Jnfanterie, 12,000 Md. Kavallerie og 4000 Artillerister. Semendria ligeledes for 6000 Mand Infanterie og 6000 Md. Kavall. larie. J Rustschuk, hvor man hidtil havde havt en Garnison af 16,000 Mk. Jnfanterie, 4000 Md. Kavallerie og 200 Artillerister, skulde man fra 8de Decbr. være forsynet med det Nødvendige til 22,000 Md. Jnfanterie, 6000 Md. Kavallerie og 2500 Artillerister. Men Troppestyrken ved Silistria havde man ikke kunnet komme til Kundskab om, da denne Fæstnings Forpleining besørges fra det Jndre af Landet, hvilket ikke er Tilfældet med de forhennævnte, som blive forsynede fra Donauen.